నిహారిక రైజాదా

నిహారిక రైజాదా (1990 ఏప్రిల్ 18) లక్సెంబర్గిష్ సినిమా నటి. బాలీవుడ్ సంగీత దర్శకుడు ఓపి నయ్యర్ మనవరాలు అయిన నిహారిక 2010లో మిస్ ఇండియా యూకె కిరీటాన్ని పొందింది, 2010లో మిస్ ఇండియా వరల్డ్‌వైడ్ (2010)లో రన్నరప్‌గా నిలిచింది. మసాన్, 6-5=2, డమడోల్  సినిమాలతోపాటు అజయ్ దేవగన్, అనిల్ కపూర్, మాధురీ దీక్షిత్‌లతో కలిసి టోటల్ ధమాల్  (2018) సినిమాలో నటించింది.

 జీవిత విశేషాలు 
నిహారిక 1990, ఏప్రిల్ 18న లక్సెంబర్గ్‌లో జన్మించింది. నిహారిక మాతృభాష ఫ్రెంచ్ అయినప్పటికి లక్సెంబర్గిష్, జర్మన్, ఇంగ్లీష్, స్పానిష్, హిందీ భాషలు కూడా మాట్లాడుతుంది. నిహారికకు ఒక సోదరి నిరేఖ్నా రైజాదా, ఒక సోదరుడు అవనీష్ రైజాదా ఉన్నారు. నిహారిక పరిశోధకురాలిగా, ఇంపీరియల్ కాలేజ్ లండన్‌లో అనువాద వైద్యంలో ఎంఆర్ఈఎస్ చదివింది. ఆ తరువాత ఫుల్‌బ్రైట్ స్కాలర్‌షిప్ కింద జాన్స్ హాప్‌కిన్స్ యూనివర్సిటీ (బాల్టిమోర్)లో కార్డియాలజీలో పరిశోధన చేసింది. న్యూయార్క్ ఫిల్మ్ అకాడమీ నుండి నటనలో శిక్షణ కూడా పొందింది. భారతీయ శాస్త్రీయ సంగీతం, బ్యాలెట్‌లో కూడా శిక్షణ తీసుకుంది.

 సినిమారంగం 
నిహారిక 2013లో వచ్చిన డమడోల్‌ అనే బెంగాలీ సినిమాతో సినీరంగంలోకి ప్రవేశించింది. 2016లో గుజరాతీ చిత్రం వర్ టూ ఎన్నారై జె సినిమాలో నటించింది. 2016లో నిహారిక కృష్ణ అభిషేక్‌తో కలిసి ఫుల్ 2 జుగాడు అనే సినిమాలో నటించింది.

 గుర్తింపులు 

 2010లో మిస్ ఇండియా యూకె కిరీటాన్ని గెలుపొందింది. 
 2010లో మిస్ ఇండియా వరల్డ్‌వైడ్ 2010లో మొదటి రన్నరప్‌గా కూడా నిలిచింది.
 నిహారిక ఫ్రెంచ్‌లో ఛాంబర్ బ్రాండ్ కోసం ఒక పాటను విడుదల చేసింది.
 టైమ్స్ 50 మోస్ట్ డిజైరబుల్ ఉమెన్ ఆఫ్ 2013 జాబితాలో 45వ స్థానంలో ఉన్న నిహారిక, 2015లో 44వ స్థానంలో నిలిచింది.
 గ్రాండ్ డచీ ఆఫ్ లక్సెంబర్గ్, రిపబ్లిక్ ఆఫ్ ఇండియా మధ్య గౌరవ సాంస్కృతిక, కళల అంబాసిడర్ గా నియమించబడింది.

 సినిమాలు 
సంవత్సరం సినిమా పాత్ర భాష ఇతర వివరాలు 2013 డమడోల్ నర్తకి బెంగాలీ 2014 6-5=2 ప్రియా హిందీ 2015 మసాన్ ట్రావెలర్ గర్ల్ హిందీ 2015 ఎలోన్ అను హిందీ 2015 బేబీ రిపోర్టర్ హిందీ 2015 ఏక్ కలి హిందీ షార్ట్ ఫిల్మ్ 2016 వారియర్ సావిత్రి సావిత్రి హిందీ 2016 వర్ టూ ఎన్నారై జె తేజస్విని గుజరాతీ 2017 ద్వారక తెలుగు "అల్లబి అల్లాబి""Allabi Allabi|Niharica Raizada" YouTube. పాటలో ప్రత్యేక ప్రదర్శన 2019 ది పర్ఫెక్ట్ మర్డర్ కరోల్ హిందీ షార్ట్ ఫిల్మ్ 2019 టోటల్ ధమాల్ స్వప్న సుందరి హిందీ  2021 సూర్యవంశీ ఇన్‌స్పెక్టర్ తారా మంచందాని హిందీ  2021 హిమ్బీరెన్ మిట్ సేన్ఫ్ జంగే ఎహెఫ్రావ్ జర్మన్ 

 వెబ్ సిరీస్ 
సంవత్సరం వెబ్ సిరీస్ పాత్ర భాష మూలాలు 2021 కొయెట్స్ ఫ్రెంచ్ 

 మూలాలు 

 బయటి లింకులు 
 
 
 
 

వర్గం:తెలుగు సినిమా నటీమణులు
వర్గం:బెంగాలీ సినిమా నటీమణులు
వర్గం:హిందీ సినిమా నటీమణులు
వర్గం:1990 జననాలు
వర్గం:జీవిస్తున్న ప్రజలు